钦定古今图书集成/历象汇编/庶征典/第007卷 > 《明娄元礼田家五行》 > 《论星》
## 钦定古今图书集成/历象汇编/庶征典/第007卷 > 《明娄元礼田家五行》 > 《论星》

《谚》云：“一个星，保夜晴。”此言雨后天阴，但见一两星，此
夜必晴。星光闪烁不定，主有风。夏夜见星密，主热。《谚》
云：“明星照烂地，来朝依旧雨。”言久雨正当黄昏，卒然
雨住云开，便见满天星斗。则岂但明日有雨，当夜亦
未必晴。